# NOOREMALLohvitseri kursus Kaitseliidus (JAOülem) vastuvõtutingimused ja katsete kirjeldused

## Aeg ja koht: katsed viiakse läbi Kaitseliidu koolis 8.–9. novembril Raplamaal, Alu alevikus. Sõltuvalt kandidaatide arvust võib katsete läbiviimine piirduda ühe päevaga.

**Harju maleva baasil kursuse ülem:**

nooremleitnant Andres **OTS**

Harju maleva instruktor

**Tel** 71 79 766

**Mob** 53 484 732; 59 766

**Tartu maleva baasil kursuse ülem:**

kapten Sulev Taimur

Tartu maleva instruktor

**Tel** 717 9161

**Mob** 52 01 221; 59 161

## Kandidaatidele esitatavad nõuded

| **Ametikoht**  **(või mille täidab kandidaat peale kursuse edukat lõpetamist)** | **Haridus** | **Eeldus-kursused** | **Lisanõudmised** | **Muud soovituslikud kursused ja kogemused** |
| --- | --- | --- | --- | --- |
| Jaopealik (-ülem) või muu nooremallohvitseri ametikoht (k.a. planeeritud) | kesk | TSOBKkl (või muu sõduri baaskursus/õpe)  JUP1 | jao liikmena praktika vähemalt 2 aastat,  sooritatud relvaeksam (AK4, Galil) | INSTR  JUP 2 |

## Vastuvõtukatsete kirjeldus

Katsed koosnevad neljast osast: üksikmees jao koosseisus, marsruudikaardi koostamine, jaotelgi püstitamine grupis ja vestlus.

* 1. „Üksikmees jao koosseisus“ katseosa eesmärk on veenduda jaoliikmena tegutsemise kogemuse olemasolus kvaliteedis, mis võimaldab kursusel keskenduda juhtimisvõimekuste arendamisele.

Ülesanded ja hinnatavad aspektid on:

Tegutsemine jao kiirrünnaku drillides ja kiirkaitsesse rühmitumisel.

* + Liikumine erinevates jao formatsioonides;
  + Käemärkide jälgimine, järgimine ja edastamine;
  + Relvakandmis- ja üksiksõduri liikumisviisid;
  + Tuli ja liikumine lahingpaari koostöös;
  + Sihtmärgi osutamine;
  + Positsiooni valik;
  + Tulekaardi koostamine;
  + Tegutsemine õnnetusjuhtumi korral: hindab olukorda, vajadusel peatab verejooksu ja asetab kannatanu stabiilsesse külgasendisse.
  1. „Marsruudikaardi koostamine“ katseosa eesmärk on veenduda kandidaadi kaardilugemise oskuses tasemes, mis võimaldab vastuvõetutel kursusel jätkata enda arendamist jaoülema ülesannetest lähtuvalt.
* Ülesanded ja hinnatavad aspektid on:
  + etteantud koordinaate kasutades, marsruudikaardi koostamine
  + Koordinaatide märkimine kaardile;
  + Asimuutide võtmine;
  + Kauguste mõõtmine kaardil;
  + Sammupaarideks arvutamine;
  + Teekonnale kuluva aja arvutamist.
  1. „Jaotelgi ülespanek grupis“ katseosa eesmärk on veenduda kandidaadi valmisolekus töötada meeskonnas ning õppekavas näidatud hoiakute olemasolus.
* Ülesanded ja hinnatavad aspektid on:
  + Telk meeskonnaga kiirelt ja korrektselt püstitada
  + Initsiatiivikus
  + Meeskonnatöö
  + Hääle kasutamine juhtimise, mitte nurisemise ja vaidlemise eesmärgil
  + Kvaliteet
  1. Vestlus. Vestluse eesmärk on kontrollida, et NAKkl vastuvõetutel on rahuldav eneseväljendus võime ja valmisolek õppimiseks. Vestlusel kandidaat selgitab oma õppima asumise ajendit ja õpihuvi (mida ta konkreetselt õppida soovib ning miks, millal, kuidas, kus ta seda rakendama hakkab).

## Praktiliste tegevuste õppevara

* 1. Sõduri käsiraamat, KVLK Võru, 2008
  2. Meditsiinialane väljaõpe, KVLK Võru, 1998
  3. Sõjatopograafia kaardilugemine, KVÜÕA Tartu, 2004
  4. Jaoülema käsiraamat, KVLK Võru, 2008
  5. Jao instruktori käsiraamat, KVLK Võru, 2008

## Hindamine

Praktilised sooritused annavad 50% üldpunktidest ja vestlus 50%. Hindamine on mitteeristav kujundava hindamise sugemetega. See tähendab, et kandidaadi tegevustes jälgitakse arendamist vajavaid detaile ning hinnatakse nende mõju kursuse õpieesmärkide saavutamisele ja omandamisraskuse astet. Samuti kontrollitakse kujundava hindamisega kandidaadi eneseanalüüsi olemasolu ja selle adekvaatsust, pingetaluvust ja hoiakuid. Kursusele võetakse vastu tekkinud pingerea alusel.

1. **Tagalaalane toetus**

Vastuvõtukatsetel osalejatel kanda ilmastikule vastavat välivormi, kaasa võtta KL liikmepilet, kirjutusvahend, pesemisvahendid, kompass, lahingrakmed, kiiver, joogiveepudel, maskeerimisvahend (näole ja kätele), kinnitatud tabelrelv (AK 4/GALIL) koos kolme padrunisalvega ning puhastuskomplekt.

Katsetel osalejate toitlustamise ja pesemisvõimaluse tagab katsete korraldaja.

Malevatel tagada kandidaatidele vajalik varustus ning transport kodumalevast katsete toimumiskohta ja tagasi.